Trandumskogen

Trandumskogen er en skog og et nasjonalt minnesmerke i Ullensaker kommune litt nord for Trandum leir. Totalt ble 194 personer henrettet i området av den tyske okkupasjonsmakten og lagt i massegraver. Etter frigjøringen i mai 1945 ble massegravene oppdaget, og i løpet av sommeren ble gravene gravd opp og likene identifisert. Historie Den tyske bøddelen Oscar Hans var øverste offiser for avdelingen som sto for disse henrettelsene. I alt ble 173 nordmenn, 6 briter og 15 russere henrettet her. Mange var dømt til døden av tyskerne, men mange ble også henrettet uten dom. De fleste av de drepte nordmennene var motstandsfolk, mens russerne var fanger i tyske fangeleirer som hadde forsøkt å flykte. Fem av britene hadde blitt arrestert for å planlegge å sprenge tungtvannsanlegget på Vemork, og den sjette briten var delaktig i et sabotasjeforsøk på slagskipet Tirpitz. Etter krigen ble norske landssvikfanger og ledende NS-folk brukt under oppgravingen av gravene. Om kulturminnet Seremoniplassen består av et monument som ble avduket i 1954 av kronprins Olav for å hedre de falne på Trandumskogen, og en minneplakett som ble reist i 1970 med navnene på de henrettede. I dag er det reist et minnesmerke over dem som ble henrettet i Trandumskogen under den andre verdenskrig. På minnesmerket står det skrevet: «I KAMPEN FOR FRIHETENUNDER KRIGEN 1940 – 1945BLE HER I TRANDUMSKOGEN173 NORDMENN 15 SOVJET-BORGERE OG 6 BRITERHENRETTET AV FIENDEN» I Trandumskogen er det en 300 meter lang stridsvognskytebane som består av en rekke betongvegger med åpning som ender i en stor jordvoll med en oppmurt betongkonstruksjon rundt. Øvingsskytingen foregikk ved at man skulle treff vollen i enden. Betongveggene stanset bomskudd og fungerte som lyddemping. Banen ble anlagt av den tyske okkupasjonsmakten og ble brukt av Forsvaret inntil Trandum leir ble nedlagt. I 1944-1945 var to stridsvognbataljoner på Trandum. Soldater som øvet på Trandum ble til dels sendt til østfronten. Mellom Trandumskogen og Trandum leir anla okkupasjonsmakten en leir for russiske krigsfanger og frivillige russiske arbeidere. Det var i alt 28 bygninger i "russerleiren", alle disse er borte. Fredning Stedet fikk 8. mai 2020 status som nasjonalt minnesmerke av Riksantikvaren. Det fredete området inkluderer et avgrenset areal i Trandumskogen, skytebanen og seremoniplassen. I september 2021 ble samtlige grantrær i minnelunden hugget ned med en feiltakelse av Forsvarsbygg. Navnene på dem som ble henrettet i Trandumskogen Grav 1, 1. mars 1943 Arthur Oskar Berg fra Odda Bjarne Dalland fra Bergen Daniel Theodor Danielsen fra Voss Thor Gerotti Espelid fra Odda Ole Kjell Karlsen fra Oslo Leif Arnoldus Kindem fra Odda Ingolf Kleppestø fra Odda Olav Kvernmo fra Oslo Ottar Lie fra Oslo Gustav Adolf Neråsen fra Øyer Lars Nordbø fra Oslo Olaf Prestegaard fra Odda Harald Andreas Gerotti Slåttelid fra Odda Arne Stensrud fra Oslo Reidar Svendsen fra Oslo Sigurd Syvertsen fra Krokstadelva Knut Veka fra Odda Grav 2, 3. september 1943 Marius Nikolai Karlsen fra Skjervøy Hillel David Lie fra Oslo Karsten Løvestad fra Trøgstad Grav 3, 30. oktober 1944 Nicolai Bachilin fra Sovjetunionen Jacob Brunelin fra Sovjetunionen Jacob Magnus Frøyland fra Farsund Fedor Getnikow fra Sovjetunionen Eyolf Haug fra Kongsberg Odd Trygve Christiansen fra Fagernes Audun Lavik fra Lyngdal Michael Lotikow fra Sovjetunionen Vladimir Medownikow fra Sovjetunionen Sverre Emil Narvesen fra Modum Thormod Johannes Nygaard fra Oslo Gunnar Onshuus fra Sandefjord Simon Peachawow fra Sovjetunionen Rolf Edvin Pettersen fra Drammen Borti Reichelt fra Kragerø Boris Resnick fra Sovjetunionen Hugo Rossnes fra Oslo Reidar Steen Olsen fra Sandefjord Olav Strand fra Bergen Rolf A. Syversen Karl Ludvig Sørensen fra Sandefjord Patike Tschikidse fra Sovjetunionen Grav 4, 30. april 1942 Leif Bye Nielsen fra Oslo Arne Grønn Disch fra Tønsberg Ole Elias Dyrøy fra Borgund Harald Dølerud fra Oslo Per Andreas Fillinger fra Oslo Jakob Otto Friis fra Oslo Andreas Gjertsen fra Oslo Leonard Godager fra Furnes Ole Kjeldserg fra Nordstrand Alfred Waldemar Garmann Larsen fra Oslo Ole Arntzen Lutzow Holm fra Oslo Einar Oliver Mjølhus fra Hjelmland Jesper Kjell Næss fra Ådal Bjarne Fillip Olsen fra Ålesund Magnus Tuntland fra Hjelmeland Peter Kristian Boe Young fra Oslo Birger Aasland fra Hjelmeland Kåre Angell Elgenes fra Molde (henrettet 1. mai) Grav 6, 5. september 1944 Kristian Andresen fra Gjøvik Fedor Barkow fra Sovjetunionen Finn Brede Bråthen fra Modum Peter Christensen fra Oslo Arne Reidar Gustavsen fra Drammen Reinhard Halvorsen fra Norderhov Petter Albert Hammerø fra Oslo Reidar Hansen fra Norderhov Åge Hansen fra Oslo Daniel Jacowitz fra Sovjetunionen Ove Jensen fra Asker Georg Johannes Jenserud fra Norderhov Martin Kleppan fra Oslo Johan Karelius Moen fra Norderhov Helge Olsen fra Norderhov Kåre Pettersen fra Drammen Stephan Pleschatschew fra Sovjetunionen Wasil Sacharschenko fra Sovjetunionen Gunnar K Skinstad fra Modum Gjermund Karl Skaarud fra Oslo Per Tore Stensrud fra Oslo Alexander Szeinzuk fra Sovjetunionen Benani Tschikikow fra Sovjetunionen Grav 7, 3.juni 1944 Gunnar Hanssen fra Oslo Kaare Hexeberg fra Nittedal Oskar Haakon Johannessen fra Nittedal Per Grell Lønning fra Oslo Odd Næss fra Oslo Grav 8, 25/26. mai 1944 25. mai 1944 Hans Skjærvø fra Osen Georg Stokke fra Oslo 26. mai 1944 Thore Eugen Sentzen fra Svanvik i Sør-Varanger Magnus Dahlen fra Fåberg Lars-Emil Erichsen fra Oslo John Hatland fra Oslo Frederik Wilhelm Holter fra Oslo Odvar Jacobsen fra Oslo Leif Richard Johansen fra Oslo Harald Reitan fra Oslo Per Stranger-Thorsen fra Oslo Sven Olav Vogt fra Oslo Grav 9, 18. januar 1943 Fem av de henrettede var mistenkt for deltakelse i Operasjon Freshman for å sabotere kraftverket Vemork; den sjette var mistenkt for forsøk på å senke «Tirpitz». Frank Bonner fra England James Frank Blackburn fra England Robert Paul Evans fra England Wallis Mahlon Jackson fra England John Wilfred Walsh fra England Thomas William White fra England Grav 10, 2/3. mars 1944 2. mars 1944 Johan Peter Bruun fra Oslo Håkon Marinius Sunde fra Kopervik 3. mars 1944 Ragnar Alf Anderson fra Nesodden Osmund Lindgård Brønnum fra Oslo Arne Gunnestad fra Asker Kaare Bjørn Jensen fra Oslo Thorleif Krogh fra Oslo Iacob D. Sømme fra Oslo Lorentz Helge Aarnes fra Oslo Grav 11, 13/14. oktober 1943 13. oktober 1943 Anders Johansen Krok fra Mjøndalen Erling Christian Marthinson fra Eidsvåg i Åsane 14. oktober 1943 Thomas Henry Thornau Agnæs fra Drammen Sverre Andersen fra Oslo Reidar Furu fra Drammen Aksel Eugen Grønholdt fra Oslo Kaare Gundersen fra Oslo Sverre Emil Halvorsen fra Oslo Sigurd Jakobsen fra Oslo Alv Johan Johnsen fra Drammen Arthur Simensen fra Nedre Eiker Emil Gustav Hvaal fra Sem Lars Elias Telle fra Sund Olaf Østerud fra Oslo Christian Fredrik Fasting Aall fra Fana Grav 12, 21. mai 1942 Anton Bø fra Nærbø Olaf Ege fra Vigrestad Karl Hellestø fra Sola/Nærbø Jørstein Johannesen fra Klepp/Time Magnus Mæland fra Varhaug Martin Opstad fra Nærbø Ingvar Ree fra Time/Varhaug Ole Rosland fra Time Torgeir Sikvaland fra Time Augustus Stensland fra Time Andreas Steinsland fra Time Ragnvald Torland fra Nærbø Trygve Varden fra Varhaug Arne Vigre fra Nærbø Sverre Valdeland fra Varhaug Grav 13, 4. juli 1944 Ovin Christoffer Bronsta fra Drammen Jan Segelcke Koren fra Oslo Gay Børre Kristiansen fra Kristiansand Alf Leonard Lande fra Nøtterøy Per Nannestad Lindaas fra Oslo Tomas Per Trægde fra Drammen Olav Josef Wetterstad fra Kongsberg Grav 14, 7. september 1942 Håkon Eriksen fra Oslo Bjarne Hansen fra Nedre Eiker Eli Skjold Hansen fra Oslo Carl Johan Jacobsen fra Oslo Alf Kristiansen fra Drammen Reidar Kristoffersen fra Kroskstadelva Karl Frithjof Schei fra Nes på Romerike Grav 15, 12. august 1942 Poul Kvamme fra Bergen Ukjent fra Sovjetunionen Grav 16, 28. juni 1943 Ragnar Fredriksen fra Kristiansand Erling Karlsen fra Oddernes Grav 17, 9./10. mai 1944 9. mai 1944 Arnt Andersen fra Stavanger Arne Thurin Bjørge fra Arendal Leif Dahl fra Slagen Olav Dyvik fra Grimstad Arthur Waldemar Emanuelsen fra Stavanger Johan Alfred Gøranson fra Oppegård Knut Haugneland fra Stavanger Martin August Johannesen fra Egersund Henry Victor Larsen fra Stavanger Arne Laudal fra Kristiansand Georg Osnes fra Stavanger Rolf Olav Schulstad fra Oslo 10. mai 1944 Knut Bø fra Bygland Nils Magnus Nilsen fra Hetland Ingvald Georg Nordbø fra Stavanger Lars Sandvik fra Kvinneherad Torleif Tellefsen fra Grimstad Ferdinand Tjemsland fra Stavanger Aanund Tveit fra Vestre Moland Grav 18, Flatnermoen, 29. desember 1941 Borgen Bøe fra Stavanger Karluf John Hans Bø fra Stavanger Georg Fjeldberg fra Hjelmeland Thomas Fjermstad fra Stavanger Georg Helland fra Stavanger Einar Hoseth fra Stavanger Martin Jacobsen fra Stavanger John Nilsen fra Hetland Carl Johan Oftedahl fra Stavanger Olav Ragnvald Olsson fra Hetland Arnt Plesner-Pedersen fra Stavanger Referanser Kilder Linnerud, Eystein (1969). Trandumskogen. [S.l.]: [E. Linnerud]. Eksterne lenker (en) Trandumskogen – kategori av bilder, video eller lyd på Commons Trandumskogen – Historisk særoppgave av Eystein Linnerud, ved Eidsvold Gymnas våren 1969. Kalde gufs fra fortiden